Merkezê Rêxistina Cinîyan ê Azadan ê Kurdîstanî (RJAK) ya Kerkûkî de Leyla Qasim, Şîrîne Elemhûlî û şehîdê bînî yê menga gulane ameyî yadkerdene. Merasîmê yadkerdişî pê deqayêkê rêzgirewtişî dest pêkerd û merasîm de eşkerayîyêke ameye wendene.
Eşkerayîye de wina ame vatene: ''Serrgêra 10. ya şehadetê Şîrîne Elemhûlî, serrgêra 46. ya şehadetê Leyla Qasim, serrgêra 28. ya şehadetê Hozane Mizgîne û serrgêra 23. ya şehîdanê Qirkerdişê Hewlêrî de ma şehîdan bi rêzdarî sereyê xo anê war û nê çêran yad kenê. ''
